CELEX: 52004PC0426
Language: sl
Date: 2004-06-15
Title: Predlog sklep Sveta o stališču Skupnosti v Pridružitvenem svetu o izvajanju člena 84 Evro-mediteranskega sporazuma o pridružitvi med Evropskima skupnostma in njunimi državami članicami na eni strani in Kraljevino Maroko na drugi strani

KOMISIJA EVROPSKIH SKUPNOSTI

                                                      Bruselj, 15.6.2004
                                                      KOM(2004) 426 končno

                                            Predlog

                                       SKLEP SVETA

     o stališču Skupnosti v Pridružitvenem svetu o izvajanju člena 84 Evro-mediteranskega
     sporazuma o pridružitvi med Evropskima skupnostma in njunimi državami članicami
                      na eni strani in Kraljevino Maroko na drugi strani

                                 (predložena s strani Komisije)

SL                                                                                          SL
 ---pagebreak---                           OBRAZLOŽITVENI MEMORANDUM

     1.   Pridružitveni sporazumi so pravna podlaga za odnose Evropske unije z državami, ki
          sodelujejo v Barcelonskem procesu.

     2.   Vse večja tehnična kompleksnost odnosov Unije z južnimi sredozemskimi državami,
          ki izhaja iz izvajanja Evro-mediteranskih sporazumov in nadaljevanja evro-
          mediteranskih partnerstev, zahteva, da se delovanje institucij teh sporazumov uskladi
          z delovanjem institucij drugih mednarodnih sporazumov, ki jih je sklenila EU.
          Pododbori pridružitvenih odborov drugih pridruženih držav so bili oblikovani za
          spremljanje izvajanja prednostnih nalog partnerstva in približevanja zakonodaje.

     3.   Evro-mediteranske države, za katere sporazumi že veljajo, so že izrazile željo po
          večjem sodelovanju na različnih področjih, zajetih s številnimi določbami
          pridružitvenih sporazumov. Številne dejavnosti se že odvijajo na regionalni ravni v
          kontekstu Barcelonskega procesa, medtem ko se na dvostranski ravni oddelki
          Komisije skušajo odzvati na zahteve teh držav na podlagi posameznih primerov.
          Pridružitveni sporazum med EU in Marokom, ki je začel veljati 1. marca 2000,
          predvideva vzpostavitev območja proste trgovine med EU in Marokom najkasneje do
          28. februarja 2012. Maroška vlada je že večkrat izrazila željo po višjem statusu v
          njenih odnosih z EU („več kot pridružitev, manj kot pristop“). Navedla je, da
          „vzpostavitev območja proste trgovine sama po sebi ni vse“. Glavni cilj je
          „povečana vzajemna penetracija partnerskih gospodarstev in družb ter
          institucionalnega upravljanja z dodatnimi mehanizmi in ustreznimi pravnimi
          instrumenti, o katerih se je treba še dogovoriti“.

     4.   Pristojnosti EU zagotavljajo okvir za razvoj odnosov s sredozemskimi državami
          tako, da upoštevajo potrebo po koherentnosti in uravnoteženosti celotnega
          Barcelonskega procesa. Za zagotovitev ustreznega institucionalnega okvira za
          izvajanje in krepitev sodelovanja se je Evropska unija že odločila oblikovati
          pododbore Pridružitvenega odbora. Maroko bo prva država južne obale Sredozemlja,
          za katero je bil oblikovan ta okvir. Pododbori bodo postali dejavni, ko bosta strani
          dosegli dogovor o ciljih, predpisih in postopkih ter programu.

     5.   Sklepi Konference v Marseilleu novembra 2000 zahtevajo širše zastavljene cilje in
          tesnejše odnose s sredozemskimi državami v okviru pridružitvenih sporazumov. To
          ima tudi praktične posledice za institucije, ki izvajajo sporazume. Sklepi s teh
          zasedanj in akcijski načrt, sprejet v Valenciji, ponovno potrjujejo skupne obveznosti
          in poudarjajo potrebo po povečanju prizadevanj za podporo človekovim pravicam ter
          odločnost, da se to dejansko izvede.

     6.   Človekove pravice in temeljne svoboščine so sestavni in bistveni del okvira, ki ureja
          odnose med Evropsko unijo in njenimi sredozemskimi partnericami tako v
          regionalnem kontekstu Barcelonskega procesa/Evro-mediteransko partnerstvo kot z
          dvostranskimi Pridružitvenimi sporazumi, že sklenjenimi ali še v fazi pogajanj z
          vsemi sredozemskimi partnerskimi državami.

     7.   V skladu s tem Komisija poleg skupin, že ustanovljenih ali načrtovanih v okviru
          Pridružitvenega sporazuma, predlaga formalno ustanovitev novega pododbora za
          človekove pravice, demokratizacijo in upravljanje.

SL                                             2                                                  SL
 ---pagebreak---      8.   V organizacijskem smislu se bo novemu pododboru, vsaj kar zadeva EU,
          predsedovalo v skladu z istimi predpisi, kot veljajo za Pridružitveni odbor. V primeru
          razprave o zadevah izven pristojnosti Skupnosti bo Odboru predsedoval predstavnik
          Sveta, ki bo predstavljal stališče držav članic. V takšnih primerih bo Komisija polno
          sodelovala v razpravah o primernem pristopu in o ciljih, ki jih je treba doseči na
          zasedanjih Pododbora.

     9.   Namen in zadeve, ki jih pokriva Pododbor, ter izvedbeni postopki so zapisani v
          poslovniku v Prilogi. O nalogah in poslovniku Pododbora se je neuradno razpravljalo
          z maroškimi organi.

SL                                             3                                                   SL
 ---pagebreak---                                                  Predlog

                                            SKLEP SVETA

         o stališču Skupnosti v Pridružitvenem svetu o izvajanju člena 84 Evro-mediteranskega
         sporazuma o pridružitvi med Evropskima skupnostma in njunimi državami članicami
                          na eni strani in Kraljevino Maroko na drugi strani

     SVET EVROPSKE UNIJE JE –

     ob upoštevanju Pogodbe o ustanovitvi Evropske skupnosti in zlasti drugega pododstavka
     člena 300(2) Pogodbe,

     ob upoštevanju predloga Komisije1,

     ob upoštevanju naslednjega:

     (1)      Evro-mediteranski sporazum o pridružitvi med Evropskima skupnostma in njunimi
              državami članicami na eni strani in Kraljevino Maroko na drugi strani je bil sklenjen
              24. januarja 2000.

     (2)      Člen 84 navedenega sporazuma določa, da Pridružitveni svet lahko oblikuje kakršno
              koli delovno skupino ali telo, potrebno za izvajanje Sporazuma.

     SKLENIL:

                                               Edini člen

     Stališče, ki ga mora Skupnost zavzeti v Pridružitvenem svetu, ustanovljenem z Evro-
     mediteranskim sporazumom med Evropskima skupnostma in njunimi državami članicami na
     eni strani in Kraljevino Maroko na drugi strani, glede izvajanja člena 84 Sporazuma, temelji
     na osnutku Sklepa Pridružitvenega sveta, priloženega k temu sklepu.

     V Bruslju,

                                                  Za Svet
                                                  Predsednik

     1
              UL C […], […], str. […].

SL                                                  4                                                 SL
 ---pagebreak---                                               PRILOGA

                                                Osnutek

                      SKLEP PRIDRUŽITVENEGA SVETA EU-MAROKO

           o ustanovitvi Pododbora za človekove pravice, demokratizacijo in upravljanje

     Pridružitveni svet EU-Maroko,

     ob upoštevanju Evro-mediteranskega sporazuma o pridružitvi med Evropskima skupnostma
     in njunima državama članicama na eni strani in Kraljevino Maroko na drugi strani,

     ob upoštevanju naslednjega:

     (1)    Najkasneje do 28. februarja 2012 se bo vzpostavilo območje proste trgovine med EU
            in Marokom.

     (2)    Odnosi EU z južnimi sredozemskimi državami zaradi izvajanja Evro-mediteranskih
            sporazumov in nadaljevanjem Evro-mediteranskega partnerstva postajajo vse bolj
            kompleksni.

     (3)    Izvajanje prednostnih nalog partnerstva in približevanje zakonodaje je treba spremljati.
            Pristojnosti EU zagotavljajo okvir za razvoj odnosov s sredozemskimi državami tako,
            da upoštevajo potrebo po koherentnosti in uravnoteženosti celotnega Barcelonskega
            procesa.

     (4)    Evropska unija se je že odločila oblikovati pododbore za Pridružitveni odbor, da bi
            zagotovila ustrezen institucionalni okvir za izvajanje in krepitev sodelovanja.

     (5)    Človekove pravice in temeljne svoboščine so sestavni in bistveni del okvira, ki ureja
            odnose med Evropsko unijo in njenimi sredozemskimi partnericami.

     Člen 84 Sporazuma predpisuje oblikovanje delovnih skupin ali organov, potrebnih za
     izvajanje Sporazuma –

     SKLENIL:

                                               Edini člen

     Ustanovi se Pododbor za človekove pravice, demokratizacijo in upravljanje in sprejme
     poslovnik iz Priloge I.

     Pododbor deluje pod vodstvom Pridružitvenega odbora, kateremu poroča po vsakem
     zasedanju. Pododbor nima nobene pristojnosti odločanja.

SL                                                 5                                                   SL
 ---pagebreak---      Pridružitveni odbor ukrepa, če je potrebno zagotoviti pravilno delovanje Pododbora, in o tem
     obvesti Pridružitveni svet.

     Ta sklep začne veljati z dnem sprejetja.

     V […], dne

     Za Pridružitveni svet

SL                                                6                                                 SL
 ---pagebreak---                                                PRILOGA I

                                               Poslovnik

                                       Pododbor EU-Maroko št. 7

                            Človekove pravice, demokratizacija in upravljanje

     1.       Sestava in predsedovanje

     Pododbor je sestavljen iz predstavnikov Evropske komisije in predstavnikov maroške Vlade,
     predsedujeta pa mu izmenično obe strani. Države članice bodo obveščene o zasedanjih
     Pododbora in nanje tudi povabljene. V primeru obravnave zadev izven pristojnosti Skupnosti,
     Pododboru v imenu EU predseduje predstavnik predsedstva Sveta, ki predstavi stališče držav
     članic. V takšnih primerih bo Komisija polno sodelovala v razpravah o primernem pristopu in
     o ciljih, ki jih je treba doseči na zasedanjih Pododbora.

     2.       Vloga

     Pododbor deluje pod vodstvom Pridružitvenega odbora, kateremu poroča po vsakem
     zasedanju. Pododbor nima nobene pristojnosti odločanja. Lahko pa predloži predloge
     Pridružitvenemu odboru.

     3.       Teme

     Pododbor razpravlja o izvajanju Pridružitvenega sporazuma na spodaj naštetih področjih.
     Oceni zlasti napredek pri približevanju zakonodaje, izvajanju in izvrševanju. Kjer je potrebno,
     se razpravlja o sodelovanju na področju javne uprave. Pododbor oceni napredek in preuči
     kakršne koli probleme, ki lahko nastanejo na spodaj naštetih področjih, ter predlaga, kako naj
     bi se jih reševalo.

     3. a -    Pravna država, dobro upravljanje in demokracija, vključno s: krepitvijo demokracije
               in pravne države; neodvisnost sodstva in dostop do pravnega varstva

     3. b -    Ratifikacija in izvajanje glavnih mednarodnih konvencij o človekovih pravicah in
               temeljnih svoboščinah ter protokolov k tem konvencijam.

     3. c -    Nacionalne upravne in institucionalne zmogljivosti

     Zgornji seznam ni popoln, tako da Pridružitveni odbor vanj lahko vključi še druga ustrezna
     področja, npr. statistiko, zlasti kar zadeva izvajanje regionalnega programa.

     Pododbor lahko razpravlja tudi o zadevah, ki se nanašajo na enega, več ali na vsa zgornja
     področja.

     4.       Sekretariat

     Uradnik Evropske komisije in uradnik maroške Vlade skupaj delata kot sekretarja Pododbora.

     Vsa sporočila v zvezi s Pododborom se posredujejo sekretarjema.

SL                                                 7                                                   SL
 ---pagebreak---      5.     Zasedanja

     Pododbor zaseda, ko to zahtevajo okoliščine. Zasedanje se lahko skliče na podlagi zahteve
     katere koli strani, ki jo njen sekretar posreduje drugi strani. Na zahtevo za zasedanje
     Pododbora sekretar druge strani odgovori v 15 dneh po njenem prejemu.

     V nujnih primerih se zasedanja Pododbora lahko skličejo v zelo kratkem času, če se s tem
     strinjata obe strani. Vse zahteve za sklic zasedanja morajo biti pisne.

     Zasedanja Pododbora potekajo na kraju in ob času, ki ju potrdita obe strani.

     Zasedanje skliče odgovorni sekretar po dogovoru s predsednikom. Pred vsakim zasedanjem se
     predsednika obvesti o predvideni sestavi delegacij obeh strani.

     Če se obe strani strinjata, lahko Pododbor zaradi zagotovitve podrobnejših informacij na
     zasedanja povabi strokovnjake.

     6.     Dnevni red zasedanj

     Vsi zahtevki za vključitev točk, ki naj bi se vključile na dnevni red Pododbora, se posredujejo
     sekretarjema.

     Predsednik pripravi začasni dnevni red za vsako zasedanje. Odgovorni sekretar ga svojemu
     sodelavcu pošlje najkasneje deset dni pred začetkom zasedanja.

     O točkah za vključitev na začasni dnevni red je treba sekretarja obvestiti vsaj petnajst dni pred
     začetkom zasedanja. Spremno dokumentacijo morata obe strani prejeti vsaj sedem dni pred
     zasedanjem. V izjemnih in/ali nujnih primerih se lahko pod pogojem, da se obe strani
     strinjata, dovoli kasnejše obvestilo in predložitev dokumentacije.

     Dnevni red sprejme Pododbor na začetku vsakega zasedanja.

     7.     Zapisnik

     Zapisnik pišeta in ga potrdita oba sekretarja po vsakem zasedanju. En izvod zapisnika, skupaj
     s predlogi Pododbora, sekretarja Pododbora posredujeta sekretarjema in predsedniku
     Pridružitvenega odbora.

     8.     Obveščanje javnosti

     Če ni sklenjeno drugače, zasedanja Pododbora niso javna in zapisniki njegovih razprav se ne
     objavijo.

SL                                                  8                                                    SL
 ---pagebreak---                                                                                             Fiche/04/
                  FINANCIAL STATEMENT
                                                                                            DATE: 12.3.04

     1.    BUDGET HEADING:                                                                  APPROPRIATIONS:

     2.    TITLE:
           Creation of a Subcommittee on Human Rights, Democracy and Governance under the Association
           Agreement between the European Community and its Member States, of the one part, and the Kingdom
           of Morocco, of the other part.

     3.    LEGAL BASIS:
           Article 84 of the EU-Morocco Association Agreement

     4.    OBJECTIVES:
           To create a Subcommittee on Human Rights, Democracy and Governance
     5.    FINANCIAL IMPACT                             12 MONTH          CURRENT                  FOLLOWING
                                                         PERIOD          FINANCIAL                  FINANCIAL
                                                                            YEAR                       YEAR
                                                       (EUR million)         2004                       2005
                                                                        (EUR million)              (EUR million)
     5.0   EXPENDITURE CHARGED TO:
           -        THE EC                                                    n.a.                      n.a.
           BUDGET(REFUNDS/INTERVENTIONS)
           -        NATIONAL BUDGETS
           -        OTHER SECTORS
     5.1   REVENUE
           -        EC OWN RESOURCES
           (LEVIES/CUSTOMS DUTIES)
           -        NATIONAL
                                                          2005            2006                 -               -
     5.0.1 ESTIMATED EXPENDITURE                                                               -               -
     5.1.1 ESTIMATED REVENUE                                                                   -               -
     5.2   METHOD OF CALCULATION:

     6.0 CAN THE PROJECT BE FINANCED FROM APPROPRIATIONS ENTERED IN THE
         RELEVANT CHAPTER OF THE CURRENT BUDGET?                                                           YES
     6.1 CAN THE PROJECT BE FINANCED BY TRANSFER BETWEEN CHAPTERS OF
         THE CURRENT BUDGET?                                                                               YES
     6.2 WILL A SUPPLEMENTARY BUDGET BE NECESSARY?                                                         NO
     6.3 WILL APPROPRIATIONS NEED TO BE ENTERED IN FUTURE BUDGETS?                                         NO
     OBSERVATIONS:

     Subcommittee meetings will be held in Brussels and Morocco alternately. For meetings held in Brussels, costs
     over and above those for internal meetings are not envisaged (no interpreting and no lunch). For the meetings
     held in Morocco, mission costs will be covered by the programming of each DG, given that the Subcommittee's
     meetings will in principle be held at the same time as other scheduled meetings.

SL                                                         9                                                         SL